Srbija ima plan za izlazak iz krize
Južnokorejska kompanija Jura otvara fabriku u Nišu vrednu 10 miliona evra
Danas je u Nišu potpisan Memorandum o razumevanju sa južnokorejskom kompanijom Jura, koja će u tom gradu podići fabriku vrednu 10 miliona evra i zaposliti 1.500 radnika. Predsednik Srbije Boris Tadić, koji je prisustvovao ovom događaju, poručio da vlasti u Srbiji imaju plan za izlazak iz krize. On je izjavio da građani Srbije, nakon ove godine koja će kao i 2009. biti teška godina, u 2011. i 2012. mogu da očekuju poboljšanje životnog standarda i bolji život. Tadić, koji je u Nišu prisustvovao potpisivanju Memoranduma o razumevanju sa korejskom kompanijom Yura, je rekao i da vlasti znaju kako da izvuku državu iz krize. , rekao je Tadić. Boris Tadić je rekao i da neće dozvoliti da se u Srbiji stvara atmosfera beznađa, jer ona ne doprinosi izlasku iz krize i ne može doneti razvoj, nove investicije i nova radna mesta. , zaključio je srpski predsednik. Posle potpisivanja Memoranduma o razumevanju sa južnokorejskom kompanijom Jura, ministar ekonomije Mlađan Dinkić je najavio poseban državni program za oživljavanje Niša u kome ima 33.000 nezaposlenih. Današnjim memorandumom Jura se obavezala da u niškoj industrijskoj zoni podigne fabriku vrednu 10 miliona evra i zaposli 1.500 radnika. rekao je Dinkić. Jura, kompanija koja prozvodi elektroinstalacije za autoindustriju, nedavno je kupila i preduzeće Zastava elektro iz Rače, a predstavnik korejske kompanije, Džang Vu Nam je najavio da će fabrika u Nišu početi sa radom sledeće godine.